**Kim Sen-Go** (1990-yil 30-sentyabrda tugʻilgan) — Janubiy Koreyalik futbolchi, Saudiya Arabistonining „Al-Shabab" klubi va Janubiy Koreya milliy futbol jamoasida darvozabon sifatida oʻynagan.

Klubdagi faoliyati
------------------

Kim „Ulsan Hyundai"ning uziq kutilgan oʻyinchisi edi va oʻrta maktabni tugatgandan soʻng kattalar jamoasiga qoʻshilgan. Ammo, odatda, oʻrinbosarlar va litsey jamoasida oʻynagan. Mavjud darvozabon Kim Yon Kwang 2013-yilda jarohatlangan paytda berilgan imkoniyatlarda ajoyib oʻyin koʻrsatganidan soʻng Ulsanning asosiy darvozaboni boʻlgan. Shuningdek, u oʻsha mavsumda K ligasining eng yaxshi oʻyinchisi deb topilgan.

Xalqaro faoliyati
-----------------

Kim terma jamoadagi debyutini 2013-yilning 14-avgustida Peruga qarshi o‘yinda o‘tkazgan va o‘z debyutida darvozasi daxlsizligini saqlab qolgan.

Kim Janubiy Koreya terma jamoasining 2014-yilgi FIFA Jahon chempionati uchun terma jamoasiga Jung Sung-Ryongdan keyin ikkinchi tanlov darvozaboni sifatida kiritilgan. U dastlabki ikki oʻyinda ishtirok etmagan, lekin Jungning Jazoirga qarshi oʻyinidan soʻng Belgiyaga qarshi oʻyinda Kim tanlab olingan. U ko‘plab seyvlarni amalga oshirgan boʻlishiga qaramay Koreya 1:0 hisobida mag‘lub bo‘lgan. Magʻlubiyatga uchraganiga qaramay, Kim jahon chempionatidagi debyutida dunyoning eng yuqori oʻrindagi jamoalaridan biriga qarshi oʻyinda atigi bitta gol oʻtkazib yuborgan oʻyini muxlislar tomonidan yaxshi baholangan.

Kim 2014-yilgi Osiyo oʻyinlarida ishtirok etish uchun Janubiy Koreyaning 23 yoshgacha boʻlgan terma jamoasiga katta yoshli futbolchi sifatida tayinlangan. Kim oʻz jamoasiga 28 yil ichida birinchi marta oltin medal olishga yordam bergan. Kim oʻzi oʻtkazgan oltita oʻyinda gol oʻtkazib yubormagan va harbiy xizmatdan ozod etilgan.

Kim Janubiy Koreya terma jamoasining 2018-yilda Rossiyada bo‘lib o‘tadigan futbol bo‘yicha jahon chempionatida ishtirok etishi uchun tanlangan, biroq murabbiy Shin Tae Yong o‘zining asosiy darvozaboni sifatida Jo Hyeon Wooni tanlagan.

JCh-2018dan soʻng Janubiy Koreyaning keyingi bosh murabbiyi Paulo Bento Kimga katta ishonch bildirgan. U 2019-yilgi Osiyo Kubogida ishtirok etib, chorak finalgacha boʻlgan beshta oʻyinda ikkita gol oʻtkazib yuborgan. 2022-yilgi FIFA Jahon chempionati saralashida u 14 ta oʻyinda atigi 3 ta gol oʻtkazib yuborgan va Janubiy Koreyaga 2022-yilgi futbol boʻyicha Jahon chempionatiga chiqishga yordam bergan.

Oʻyin uslubi
------------

Janubiy Koreyadagi eng koʻp qirrali darvozabonlardan biri sifatida tanilgan Kim dastlab tezkor reflekslari va ajoyib seyvlari bilan ajralib turgan.

Faoliyat statistikasi
---------------------

### Klub

| Klub | Mavsum | Liga | Mamlakat Kubogi | Liga Kubogi | Qitʼa | Jami |
| --- | --- | --- | --- | --- | --- | --- |
| Divizion | Oʻyin | Gol | Oʻyin | Gol | Oʻyin | Gol | Oʻyin | Gol | Oʻyin | Gol |
| Ulsan Hyundai | 2008 | K Liga | 2 | 0 | 0 | 0 | 0 | 0 | 1 | 0 | 3 | 0 |
| 2009 | K Liga | 0 | 0 | 0 | 0 | 0 | 0 | 1 | 0 | 1 | 0 |
| 2010 | K Liga | 3 | 0 | 1 | 0 | 4 | 0 | — | 8 | 0 |
| 2011 | K Liga | 2 | 0 | 0 | 0 | 0 | 0 | — | 2 | 0 |
| 2012 | K Liga | 12 | 0 | 0 | 0 | — | 0 | 0 | 12 | 0 |
| 2013 | K Liga 1 | 32 | 0 | 2 | 0 | — | — | 34 | 0 |
| 2014 | K Liga 1 | 29 | 0 | 1 | 0 | — | 6 | 0 | 36 | 0 |
| 2015 | K Liga 1 | 34 | 0 | 4 | 0 | — | — | 38 | 0 |
| Jami | 114 | 0 | 8 | 0 | 4 | 0 | 8 | 0 | 134 | 0 |
| Vissel Kobe | 2016 | J1 Liga | 34 | 0 | 1 | 0 | 2 | 0 | — | 37 | 0 |
| 2017 | J1 Liga | 31 | 0 | 3 | 0 | 5 | 0 | — | 39 | 0 |
| 2018 | J1 Liga | 30 | 0 | 2 | 0 | 0 | 0 | — | 32 | 0 |
| 2019 | J1 Liga | 12 | 0 | 0 | 0 | 1 | 0 | — | 13 | 0 |
| Jami | 107 | 0 | 6 | 0 | 8 | 0 | 0 | 0 | 121 | 0 |
| Ulsan Hyundai | 2019 | K Liga 1 | 16 | 0 | — | — | — | 16 | 0 |
| Kashiwa Reysol | 2020 | J1 Liga | 24 | 0 | — | 3 | 0 | — | 27 | 0 |
| 2021 | J1 Liga | 35 | 0 | 1 | 0 | 1 | 0 | — | 37 | 0 |
| 2022 | J1 Liga | 13 | 0 | 0 | 0 | 0 | 0 | — | 13 | 0 |
| Jami | 72 | 0 | 1 | 0 | 4 | 0 | 0 | 0 | 77 | 0 |
| Al-Shabab | 2022-23 | Saudiya Professional Ligasi | 5 | 0 | 0 | 0 | 0 | 0 | 0 | 0 | 5 | 0 |
| Karyerada jami | 314 | 0 | 15 | 0 | 16 | 0 | 8 | 0 | 353 | 0 |

### Xalqaro

Terma jamoada yil boʻyicha oʻyin va gollar| Milliy terma jamoa | Yil | Oʻyin | Gol |
| --- | --- | --- | --- |
| Janubiy Koreya | 2013-yil | 3 | 0 |
| 2014-yil | 4 | 0 |
| 2015-yil | 10 | 0 |
| 2016-yil | 5 | 0 |
| 2017-yil | 5 | 0 |
| 2018-yil | 10 | 0 |
| 2019-yil | 11 | 0 |
| 2021-yil | 9 | 0 |
| 2022-yil | 9 | 0 |
| Karyerada jami | 66 | 0 |

Yutuqlari
---------

**Ulsan Hyundai**

* Janubiy Koreya Liga Kubogi: 2011
* AFC Championlar Ligasi: 2012

**Kashiwa Reysol**

* J.Liga kubogi sohibi: 2020-yil

**Janubiy Koreya U23**

* Osiyo oʻyinlari : 2014

**Janubiy Koreya**

* Osiyo kubogi gʻolibi: 2015-yil
* EAFF chempionati : 2015, 2019

**Shahsiy yutuqlari**

* K liga 1 eng yaxshi oʻyinchi : 2013
* Koreya FA yilning eng yaxshi darvozaboni : 2016
* EAFF chempionatining eng yaxshi darvozaboni: 2019

Manbalar
--------

1. 1 2  „https://sports.news.naver.com/news.nhn?oid=001&aid=0006630126" (ko). *Naver.com*.  Yonhap News Agency (3-dekabr 2013-yil). Qaraldi: 20-avgust 2021-yil.
2. ↑  „Revealed: Every World Cup 2018 squad – 23-man & preliminary lists & when will they be announced?". *Goal.com*. Qaraldi: 18-may 2018-yil.
3. ↑  „https://zh-cn.facebook.com/KoreaFootballTeam/photos/a.10152860778398836/10154941889858836/?type=3&theater" (ko).  KFA (18-dekabr 2016-yil). Qaraldi: 12-mart 2020-yil.
4. ↑  „EAFF E-1 Football Championship 2019 Final Korea Republic". EAFF. Qaraldi: 18-iyul 2022-yil.